Diari Oficial de la Generalitat Valenciana


Sumari del DOGV 8182, del 01-12-2017 (2017/10861)

RESOLUCIÓ de 21 de novembre de 2017, del director general de Relacions amb les Corts, per la qual es publica el Conveni marc entre la Conselleria d'Agricultura, Canvi Climàtic i Desenvolupament Rural, Ciutat de les Arts i les Ciències, SA, i Fundació Oceanogràfic de la Comunitat Valenciana per a l'exercici d'activitats de conservació i divulgació de la biodiversitat de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8182

Data del DOGV
:   01-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10055


Data del document
:   21-11-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de novembre de 2017, del director general de Relacions amb les Corts, per la qual es publica el Conveni marc entre la Conselleria d'Agricultura, Canvi Climàtic i Desenvolupament Rural, Ciutat de les Arts i les Ciències, SA, i Fundació Oceanogràfic de la Comunitat Valenciana per a l'exercici d'activitats de conservació i divulgació de la biodiversitat de la Comunitat Valenciana. [2017/10419]  
  
La Conselleria d'Agricultura, Canvi Climàtic i Desenvolupament Rural, Ciutat de les Arts i les Ciències, SA, i Fundació Oceanogràfic de la Comunitat Valenciana han subscrit, prèvia tramitació reglamentària, el dia 16 d'octubre de 2017, el conveni marc per a l'exercici d'activitats de conservació i divulgació de la biodiversitat de la Comunitat Valenciana, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 21 de novembre de 2017 i número 1594/2017, procedeix la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.   
  
València, 21 de novembre de 2017.- El director general de Relacions amb les Corts: Antonio Torres Salvador.  
  
  
Conveni marc de col·laboració entre la Conselleria d'Agricultura, Medi Ambient, Canvi Climàtic i Desenvolupament Rural, Ciutat de les Arts i de les Ciències, SA, i la Fundació Oceanogràfic de la Comunitat Valenciana per a l'exercici d'activitats de conservació i divulgació de la biodiversitat de la Comunitat Valenciana  
  
València, 16 d'octubre de 2017  
  
Reunits  
D'una banda, la consellera d'Agricultura, Medi Ambient, Canvi Climàtic i Desenvolupament Rural, en virtut del Decret 8/2015, de 29 de juny, del president de la Generalitat, pel qual es nomenen vicepresidenta, consellers, secretari i portaveu del Consell (DOGV 30.06.2015), en representació de la Generalitat, d'acord amb les facultats que li confereix la Llei 5/1983, de 30 de desembre, del Consell.  
  
D'una altra banda,  
Enrique Vidal Pérez, que actua en nom i representació de Ciutat de les Arts i de les Ciències, SA (d'ara endavant, CACSA) com a director general, segons consta en l'escriptura de poder atorgada a favor seu, el 2 d'octubre de 2015, davant del notari de València, Juan Bover Belenguer, núm. 1910 del seu protocol; entitat domiciliada a València, avinguda del Professor López Piñero (historiador de la Medicina), núm. 7 i proveïda de CIF L77884372.  
I Leocadia García Bartual, en nom i representació de la Fundació Oceanogràfic de la Comunitat Valenciana (d'ara endavant, Fundació Oceanogràfic), amb domicili a aquests efectes a València, Gran Via Marqués del Túria, núm. 19, CP 46599 i amb CIF número G98B14577. Leocadia García Bartual actua com a gerent, i exerceix facultats conferides en escriptura pública de nomenament de gerent i apoderament atorgat a favor seu el dia 9 de maig de 2016, davant del notari de València Alejandro Cervera Taulet, amb el número 1602 del seu protocol. Aquesta escriptura està pendent d'inscripció en el Registre de Fundacions de la Comunitat Valenciana.  
Les parts, en la representació que tenen, es reconeixen mútua capacitat per a formalitzar aquest conveni i  
  
EXPOSEN  
  
Primer. La Generalitat Valenciana és competent en la conservació del medi ambient i recursos marins, segons el que preveu el vigent Estatut d'Autonomia de la Comunitat Valenciana. Dins de la Generalitat Valenciana, aquestes funcions les exerceix la Conselleria d'Agricultura, Medi Ambient, Canvi Climàtic i Desenvolupament Rural, segons el que estableix el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 08.07.2015).  
Segon. Que CACSA és l'empresa pública de la Generalitat Valenciana, creada pel Decret 225/1991, del Consell, de 9 de desembre, l'objecte social de la qual consisteix en la promoció, organització i gestió de les activitats que requerisca la preparació, construcció i posada en funcionament del Projecte de la Generalitat Valenciana denominat Ciutat de les Arts i de les Ciències de València, i també la promoció, organització i gestió de l'explotació de les activitats i serveis a desenvolupar en els immobles de les instal·lacions que l'integren. Dins d'aquest projecte es troba l'Oceanogràfic.  
Tercer. Que la Fundació Oceanogràfic és una fundació (i) vàlidament constituïda en virtut d'escriptura pública atorgada el dia 9 de març de 2016, davant del notari de l'Il·lustre Col·legi de València, Alejandro Cervera Taulet, amb el número 863 del seu protocol; (ii) degudament inscrita en el Registre de Fundacions de la Comunitat Valenciana amb el número 598V, i (iii) amb un fundador únic que és la societat mercantil Avanqua Oceanografic-Ágora, SL (d'ara endavant AVANQUA) i el principal objectiu de la qual, al marge dels propis de gestió i explotació de l'Oceanogràfic, segons el que es defineix més avall, és la investigació i conservació de les espècies vinculades a mitjans aquàtics i els seus hàbitats naturals, i també l'educació i la divulgació científica. En concret, es deixa constància que:  
- AVANQUA és l'empresa titular de l'explotació i gestió de l'Oceanogràfic, dins del qual es troba un equip tècnic i humà responsable del benestar i la salut dels animals hi albergats, i també del desenvolupament de línies d'investigació per a la seua conservació, atenció i millora. En particular, AVANQUA ha sigut adjudicatària del contracte número PA 7/14 de la Generalitat Valenciana per a la «Gestió i explotació dels edificis i les instal·lacions de l'Oceanogràfic i l'Àgora i suport a Ciutat de les Arts i de les Ciències, SA, per a la dinamització de la Ciutat de les Arts i de les Ciències» (el contracte amb CACSA).  
- La constitució de la Fundació per part d'AVANQUA resulta particularment del compromís assumit per aquesta en l'oferta presentada per a l'adjudicació del Contracte amb CACSA (apartat 7.1.8.9 del Pla de Gestió de Qualitat i Responsabilitat Social Empresarial presentat per AVANQUA en compliment del plec de prescripcions tècniques del Contracte amb CACSA). Segons el que preveu aquest document, la Fundació es constitueix per a canalitzar a través d'aquesta aquelles accions del programa de responsabilitat social empresarial (d'ara endavant RSE) d'AVANQUA. En aquest sentit, AVANQUA i la Fundació han subscrit un acord marc de col·laboració a través del qual AVANQUA dóna suport a les activitats de la Fundació.  
Quart. Que CACSA i la Fundació Oceanogràfic, cada una d'aquestes dedicades, entre altres fins, a la investigació sobre espècies de fauna i flora, tenen com un dels seus objectius la conservació de la biodiversitat i l'educació i sensibilització dels ciutadans sobre la problemàtica de conservació de les espècies i ecosistemes marins, aigües continentals i espècies associades.  
Cinqué. Que les parts estan interessades a dur a terme actuacions conjuntes en matèria de conservació, investigació i divulgació sobre espècies i hàbitats marins i d'aigües continentals del litoral valencià.  
  
Sisé. Que amb data 9 de novembre de 2004 es va signar un conveni marc de col·laboració entre la Conselleria de Territori i Habitatge de la Generalitat Valenciana i CACSA per a l'exercici d'activitats de conservació i divulgació de la biodiversitat marina de la Comunitat Valenciana. Aquest conveni marc va ser acordat de duració indefinida, el qual es podia dissoldre a petició de qualsevol de les parts signants, amb comunicació per escrit a les altres parts i, almenys, amb dos mesos d'antelació a la data en la qual es volguera deixar sense efecte. Aprofitant l'experiència acumulada pel conveni anteriorment descrit, es considera oportú ampliar el marc de col·laboració per mitjà de la subscripció d'aquest conveni amb subjecció a les següents,  
  
  
CLÀUSULES  
  
Primera. Objecte del conveni  
És objecte d'aquest conveni la col·laboració entre la Conselleria d'Agricultura, Medi Ambient, Canvi Climàtic i Desenvolupament Rural, CACSA i Fundació Ocenogràfic, per al desenvolupament de programes d'investigació, conservació i divulgació d'espècies i hàbitats naturals fonamentalment marins, però també continentals i terrestres de la Comunitat Valenciana.  
  
Segona. Àmbit  
L'àmbit s'estén al medi marí i a les aigües continentals de la Comunitat Valenciana.  
  
Tercera. Aportacions  
Les parts signants aporten la dedicació de recursos humans, materials i infraestructures necessàries per al seu desenvolupament, en la mesura de les seues possibilitats, i es concerten les línies d'actuació conjunta següents:  
- Utilització d'equips i mitjans instrumentals de la titularitat de les parts i, si cal, la seua adquisició d'acord amb el règim que s'establisca en els convenis singulars que es desenvolupen a partir d'aquest conveni marc.  
- Cooperació entre el personal d'ambdues institucions, pels períodes de temps que marque aquest conveni, per a l'execució de programes, actuacions, cooperació i col·laboració conjunta en matèria de conservació, investigació i divulgació sobre espècies i hàbitats presents al territori valencià.  
- Realització i finançament conjunta, si cal, de programes de conservació, investigació i divulgació d'espècies del territori valencià.  
  
- Assessorament mutu, intercanvi d'informació, ajuda en la planificació, organització i execució de programes d'educació i investigació, i també en l'exercici d'activitats en temes d'interés comú, relacionats amb espècies i hàbitats amenaçats en particular i en general amb el medi ambient de la Comunitat Valenciana.  
- Comunicar i compartir les actuacions derivades d'aquest conveni a fi que, si es considera oportú, les parts puguen contribuir en benefici de l'esmentada acció.  
La Conselleria d'Agricultura, Medi Ambient, Canvi Climàtic i Desenvolupament Rural aportarà:  
- La informació tècnica i la documentació sobre la situació d'espècies amenaçades i hàbitats protegits de les espècies objectiu de la Comunitat Valenciana.  
- Les autoritzacions necessàries per a la recollida, la tinença i el maneig en captivitat d'espècies de la fauna i flora silvestres pròpies de la Comunitat Valenciana, d'acord amb la legislació vigent.  
- La cessió d'exemplars d'espècies silvestres amenaçades procedents de centres de la Generalitat Valenciana de fauna i flora, quan es considere necessari per al desenvolupament de programes educatius, de repoblació, de reproducció en captivitat o d'investigació.  
- Qualsevol altre certificat que necessiten les parts per al desenvolupament de les actuacions previstes en aquest conveni.  
CACSA aportarà:  
- Instal·lacions, recursos materials i humans per al desenvolupament de programes de conservació, investigació i divulgació acordats sobre espècies i hàbitats amenaçats a la Comunitat Valenciana.  
Fundació Oceanogràfic aportarà:  
- Instal·lacions i recursos materials necessaris per al desenvolupament de programes de conservació i divulgació acordats sobre espècies i hàbitats amenaçats a la Comunitat Valenciana sota els termes d'aquest conveni.  
- Els recursos humans pertinents per a poder desenvolupar aquestes accions.  
- Els recursos humans i materials necessaris per a l'atenció sanitària de la xarxa d'encallaments.  
- Els recursos humans i materials necessaris per al desenvolupament de línies d'investigació específiques adscrites als objectius d'aquest conveni.  
  
Quarta. Desenvolupament  
L'aplicació i execució d'aquest conveni, incloent-hi a aquest efecte tots els actes jurídics que pogueren dictar-se en la seua execució i desenvolupament, com ara convenis singularitzats, acords o resolucions, no podrà comportar obligacions econòmiques per a la Generalitat ni per a CACSA i, en tot cas, haurà de ser atesa amb els seus mitjans personals i materials.  
Els convenis singularitzats o acords que es deriven del conveni marc seran revisats, aprovats i informats per la comissió de seguiment del conveni, d'acord amb el que estableix la clàusula sisena d'aquest conveni.  
Abans de l'aprovació dels convenis singularitzats o els acords, la comissió de seguiment determinarà el programa de treball, els fins proposats i els mitjans necessaris per a la seua execució.  
La difusió de les accions adscrites al conveni marc i als convenis singulars que se'n deriven s'ha de realitzarà en coordinació amb els departaments de comunicació de la Fundació Oceanogràfic, de CACSA i de Conselleria; han de deixar constància de la participació de les tres parts signants, i han de figurar, si escau, els logotips corresponents.  
  
  
Cinquena. Termini de vigència  
Aquest conveni entrarà en vigor el dia de la signatura i té una duració de quatre anys. Amb un mes d'antelació al termini d'acabament, les parts podran acordar, de manera expressa, la pròrroga del conveni per quatre anys addicionals.  
Aquest conveni es pot resoldre unilateralment a petició de qualssevol de les parts signants. Per a això, cal assabentar les altres parts per escrit, i, almenys, amb dos mesos d'antelació a la data en què es vol deixar sense efecte. Aquesta causa de resolució serà efectiva, si escau, quan es pretenga l'extinció del conveni abans del termini previst de la seua vigència.  
No obstant això, aquest conveni quedarà resolt en el cas de finalització del contracte amb CACSA, llevat que per autorització expressa per part de CACSA, aquesta o l'empresa designada per ella, assumisquen els corresponents compromisos davant de tercers.  
En qualsevol supòsit d'extinció del conveni, la cooperació de les parts es prolongarà fins a la finalització de les accions que estan en execució.  
  
Sisena. Comissió de seguiment  
a) Per al seguiment d'aquest conveni es crearà, en un termini de trenta dies hàbils a partir de la signatura d'aquest, una comissió de seguiment.  
b) Són funcions de la comissió esmentada:  
- Aprovar els projectes d'interés comú en el marc d'aquest conveni.  
  
- Acordar entre les parts l'aportació dels recursos necessaris per al desenvolupament inicial del projecte.  
- Canalitzar i supervisar els projectes o activitats que es realitzen, fruit d'aquest conveni, i vetlar pel bon desenvolupament d'aquests.  
- Preparar els convenis específics d'aplicació d'aquest conveni marc, sobre les matèries seleccionades i dins de les modalitats de col·laboració que acorden les parts.  
- Resoldre els dubtes i les controvèrsies que puguen sorgir en l'aplicació i interpretació d'aquest conveni, en la forma establida en aquesta clàusula.  
- I, en general, les funcions previstes en l'article 9 del Decret 176/2014, sense perjudici de les atribucions específiques ja recollides en aquesta clàusula.  
c) La presidència la tindrà la Conselleria d'Agricultura, Medi Ambient, Canvi Climàtic i Desenvolupament Rural, a través del director o directora general de Medi Natural i d'Avaluació Ambiental.  
d) Per part de la Conselleria, formaran part de la comissió (a més del president/a), dos representants designats pel director general de Medi Natural i d'Avaluació Ambiental i un representant designat per la direcció general competent en pesca marítima.  
e) Per part de CACSA, formaran part de la comissió un representant designat per la Direcció de Control de Gestió de l'Oceanogràfic.   
  
f) Per part de la Fundació Oceanogràfic, formaran part de la comissió dos representants designats per la direcció de la Fundació Oceanogràfic.   
g) La comissió de seguiment es reunirà com a mínim una vegada a l'any i sempre que ho sol·licite una de les parts, a l'efecte d'analitzar el desenvolupament del conveni. De cada reunió s'haurà d'estendre acta.  
De les actes que estenga la comissió de seguiment es remetrà una còpia a la Secretaria Autonòmica de l'Agència Valenciana de Turisme.  
  
Setena. Normativa aplicable i jurisdicció  
Aquest conveni té naturalesa administrativa i d'acord amb el que disposa l'article 4.1.c del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, queda fora de la regulació d'aquesta llei, els principis de la qual, no obstant això, s'aplicaran en la resolució dels dubtes o les llacunes que s'hi poden presentar.  
És aplicable a aquest conveni la Llei 40/2015, d'1 d'octubre, del règim jurídic del sector públic i el Decret 176/2014, de 10 d'octubre, pel qual es regulen els convenis que subscriga la Generalitat i el seu registre.  
Aquest conveni serà publicat en el Portal de Transparència de la Generalitat Oberta.  
La resolució de qualssevol qüestions litigioses sobre la interpretació, compliment i efectes d'aquest conveni correspondrà als òrgans competents de l'ordre jurisdiccional contenciós administratiu.  
  
  
Huitena. Extinció del protocol en vigor  
A la data de la signatura d'aquest conveni quedarà sense vigor el conveni marc signat el 9 de novembre de 2004, entre la Conselleria de Territori i Habitatge i CACSA, per a l'exercici d'activitats de conservació i divulgació de la biodiversitat marina de la Comunitat Valenciana, ja que el seu contingut queda substituït per les clàusules d'aquest acord.  
  
I perquè conste a l'efecte oportú, i en prova de conformitat, signen els compareixents aquest document en quatre exemplars i a un sol efecte, en el lloc i la data més amunt indicats.  
  
La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.  
El director general de la Ciutat de les Arts i de les Ciències, SA: Enrique Vidal Pérez.  
La gerent de la Fundació Oceanogràfic de la Comunitat Valenciana: Leocadia García Bartual.